พี่สาวหนูอายุ17ประจำเดือนไม่มา5-6เดือนแล้วค่ะไม่เคยกินยาคุยแต่ยังไม่มีแฟนเป็นเพราะอะไรคะ
สวัสดีค่ะ การที่ประจำเดือนหายไปกว่านาน 5-6 เดือนดังกล่าว หากไม่เคยมีเพศสัมพันธ์ ก็ไม่ได้เกิดจากการตั้งครรภ์ ดังนั้นอาจมีสาเหตุอื่นๆ เช่น1. การทำงานของรังไข่ผิดปกติไป เช่น มีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป มักพบในช่วงวัยรุ่นและวัยสาว2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นเนื่องจากประจำเดือนขาดหายไปนานกว่า 6 เดือนแล้ว แนะนำควรไปพบแพทย์เพื่อหาสาเหตุค่ะ ซึ่งหากเกิดจากการผลิตฮอร์โมนของรังไข่ผิดปกติ แพทย์ก็จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ